464.09 REGOLAMENTI DWAR L-EŻERĊIZZJU TA’ PROFESSJONIJIET KONKORRENTI L-AVVIŻ LEGALI 105 tal-2006, kif emendat bl-Avviż Legali 273 tal-2010. L-AVVIŻ LEGALI 105 tal-2006, kif emendat bl-Avviż Legali 273 tal-2010. 1. It-titolu ta’ dawn r-regolamenti huwa Regolamenti dwar l-Eżerċizzju ta’ Professjonijiet Konkorrenti. 2. (1) Kull professjonist fil-kura medika jista’ jeżerċita l-professjoni tiegħu konkorrentement ma’ professjoni tal-kura medika oħra. (2) Fil-każ ta’ professjonisti fil-kura medika li jitolbu li jiġu reġistrati f’aktar minn reġistru wieħed, għandha tiġi segwita din il-proċedura li ġejja: (a) l-applikant għandu jinforma lill-Kunsill rilevanti b’kull reġistrazzjoni jew applikazzjoni pendenti li tkun saret lil xi Kunsill ieħor. Kull nuqqas milli jsir dan jirriżulta fl-iskwalifika awtomatika milli ssir xi applikazzjoni oħra; (b) l-applikazzjonijiet għar-reġistrazzjoni u l-eżerċizzju doppji għandhom jiġu valutati mill-Kunsilli rilevanti abbażi ta’ dawn il-kriterji li ġejjin: (i) l-interessi konfliġġenti li jista’ jkun hemm, (ii) implikazzjonijiet li jolqtu lill-pazjenti u lill-komunità, (iii) il-kapaċità li sodisfaċentement jinżamm livell ta’ żvilupp professjonali kontinwu fiż-żewġ professjonijiet, (iv) implikazzjonijiet regolatorji. 3. Kriterji meħtieġa għar-reġistrazzjoni. L-applikant għandu jwettaq il-kriterji korrenti kollha meħtieġa għar-reġistrazzjoni taż-żewġ professjonijiet tas-saħħa. 4. Reġistrazzjoni konkorrenti doppja. Ir-reġistrazzjoni konkorrenti u l-eżerċizzju doppji jistgħu jkunu limitati b’kondizzjonijiet stabbiliti mill-Kunsill rilevanti u approvati mill-Ministru. 5. L-applikant li jingħata permess għandu jġib ruħu skond il-Kodiċi ta’ Etika u l-Kodiċi ta’ l-Eżerċizzju Professjonali għaż-żewġ professjonijiet li huma. 6. Responsabbiltà. Kap. 464. L-applikant li jingħata permess jista’ jġarrab kull azzjoni dixxiplinarja, akkuża ta’ reatu tħassir minn reġistru skond ma hemm speċifikatf fit-Taqsima VII ta’ l-Att dwar il-Professjonijiet tas-Saħħa.